פעולת תגמול על הצתת מבנה במאחז?
הוארך מעצרם של ארבעת הנערים המואשמים בהצתת ספות "בזולה" של ערבים. ארגון חוננו : "האם הושקעו משאבים דומים גם בפענוח הצתת המאחז בידי ערבים, אשר הובילה לארוע?"
כתב אישום הוגש הבוקר (ו' 29.08.14) בבימ"ש המחוזי לנוער בירושלים כנגד ארבעה נערים יהודים. כתב האישום מייחס לנערים כי ביום 18/8, במהלכו של מבצע "צוק איתן", הגיעו הארבעה ל"זולה" של ערבים במעיין הסמוך לכפר דורא אל קרא והציתו ספות במקום. ארוע זה מתרחש יממה בלבד לאחר שערבים הציתו מבנה במאחז הסמוך מעלה הארבעה. המבנה אשר שימש למגורים נשרף כליל. עד כה לא ידוע על חשודים אשר נעצרו בחשד להצתת המבנה במאחז.
הארבעה, קטינים בני 16 ו 17, תושבי ישובי בנימין וערד מכחישים את המיוחס להם. בדיון ביקש נציג הפרקליטות כי מעצרם של הנערים יוארך עד לתום ההליכים, מנגד ביקשו עו"ד ארז בר צבי ועו"ד עדי קידר המייצגים את הנאשמים מטעם ארגון חוננו כי הנערים ישוחררו לחלופת מעצר כבר היום עוד בטרם קיום דיון בראיות, לבסוף הורה השופט רפי כרמל כי הארבעה ישלחו לשרות המבחן לצורך הכנת תסקיר אשר יבחן את האפשרות לשחררם בדיון אשר יתקיים כבר בשבוע הבא.
מארגון חוננו אשר מייצג את הנאשמים נמסר כי "מעבר לכך שהארבעה מכחישים את המיוחס להם ויש לבחון היטב את חומר הראיות בתיק, האירוע המדובר התרחש יממה לאחר שערבים הציתו ושרפו כליל מבנה מגורים במאחז מעלה הארבעה הסמוך לכפר דורא אל קרע. למיטב ידיעתנו עד כה לא נעצרו ערבים החשודים במעשה, והמשטרה אינה מתייחסת לאירוע באותה רצינות בה היא מתייחסת לאירוע התגובה, שבא על רקע אזלת היד שחשים התושבים מצד מערכת הבטחון. במדינת היהודים משקיעים תקציבי עתק ביחידות מיוחדות למלחמה ביהודים ולא במיגור הטרור הערבי, ואנו תמהים מדוע? כשמבזבזים כאלו משאבים על אירועים כגון אלו אין פלא שנכשלים מול הטרור החמאסי".
בתמונות: המבנה ששרפו ערבים במעלה רחבעם, קרדיט צילום: תושבי מעלי רחבעם.
עורכי הדין ועובדי הארגון טיפלו אמש (א) בכ 25 עצורים בתחנת הקישלה שברובע היהודי.
הקבוצה נעצרה לפנות בוקר במתחם קבר דוד, לאחר סעודת מלוה מלכה שנערכה בהשתתפות כ300 איש, על פי טענות המשתתפים, הודיעו השוטרים לפתע כי עליהם לפנות את המתחם מיידית, הדבר הוביל להתלהטות הרוחות, וכאמור כ 25 איש נעצרו, רובם קטינים, בנוסף, תחנת הקישלה לא אפשרה את כניסתו של עו"ד נפתלי וורצברגר שנשלח לטפל בעצורים מטעם הארגון.
לאחר שהוגש ערר דחוף על מעצרם ועל המניעה לפגוש את העצורים על ידי עו"ד נפתלי וורצברגר, התקיים דיון בעניינם בבית משפט השלום בירושלים וכל העצורים שוחררו.
אמש (א) בית משפט השלום בירושלים שחרר שלושה עצורים ללא תנאי, לאחר שנעצרו על ידי המחלק לפשיעה לאומנית בימ"ר ש"י בחשד שתכננו למחות כנגד ביקורו של האפיפיור בארץ.
המשטרה ביקשה מבית המשפט להרחיק אותם מירושלים עד תום ביקור האפיפיור בארץ, לאחר שנדחו על ידי אלוף הפיקוד, אבל כאמור, הם שוחררו בנימוק של חופש ההפגנה והמחאה.
קריקטורה: שי צ'רקה.ההיסטריה בשב"כ לא דועכת למרות הכשלונות שלו מול הארגון.
בית משפט השלום בירושלים שחרר שלושה עצורים ללא תנאי, לאחר שנעצרו על ידי המחלק לפשיעה לאומנית בימ"ר ש"י בחשד שתכננו למחות כנגד ביקורו של האפיפיור בארץ.
קריקטורה: שי צ'רקה.
חוקרי השב"כ מתעללים בעצורים הנמצאים במרתפי השב"כ ונחקרים על ארועי "תג מחיר", כך עולה ממכתב ששלח הבוקר (ה') עו"ד עדי קידר מארגון חוננו למבקר התלונות בשב"כ.
לאחר תשעה ושישה ימים בהם נאסר על עו"ד קידר, המייצג ארבעה מהעצורים, לפגוש שניים מהם, נכנס ביום שלישי בלילה עו"ד קידר למתקן השב"כ קישון בו מוחזקים העצורים ופגש אותם.
תיאורי החקירות הקשות אשר שמע מפיהם אינם זכורים לאנשי ארגון חוננו מהשנים האחרונות, ונעוצים ככל הנראה במתקפה התקשורתית והפוליטית על סוגיית "תג מחיר".
במכתב ששלח עו"ד קידר לרשויות החקירה, הוא מתאר את ההתעללות בהם, ובמיוחד בעצור בן 18 הנמצא במעצר מיום ראשון שעבר, וקורא להשעות באופן מידי את צוות החקירה.
עו"ד קידר מתאר כי הצעיר נחקר 21 שעות ביממה, וזאת בכל יום כולל בשבת. החקירות מתחילות בשעה 6:00 בבוקר ומסתיימות בשעה 3:00 בלילה.
"מבלי להתייחס למניעת השינה, הרי שהפגיעה בחופש הדת ובאמונתו הדתית של מרשי מהווה פשע שנאה לא פחות מהחשדות המופרכים כנגדו", כתב עו"ד קידר במכתבו.
בנוסף, במהלך החקירות יושב העצור כשהוא אזוק לכיסא ומופעל עליו לחץ נפשי קשה ביותר הכולל צעקות בלתי פוסקות מטווח קרוב ביותר מצד מספר חוקרים, וכן דחיפות והשפלות אחרות. במהלך אחת החקירות אף חנק אותו אחד החוקרים לאחר שנמנם, ובחקירה נוספת התעלף העצור וחובש הובהל לטפל בו, לאחר שחוקר צרח באוזנו בעת שנמנם עקב התנאים הפיזיים הקשים.
העצורים מוחזקים בתנאים קשים כאשר בתאים אין מיטה או שירותים. "תא המעצר הינו תא מעצר המיועד למחבלים, והעובדה כי חומרת החשדות מצדיקה השמתו בתא כזה הינה מזעזעת, ואף אינה מצדיקה השמת מחבלים בתאים אלו שהינם תאים קטנים ביותר ללא מיטה וללא שירותים", כתב עו"ד קידר. "הדבר מהווה ביזוי ופגיעה בכבוד האדם וזאת עוד בטרם נקבעה אשמתו (שלא לומר עוד טרם בוסס אפילו החשד!!)".
"אינני מתייחס לשיטות ולמניפולציות שהופעלו על מרשי, שכן אין טעם להתייחס לרמה הנמוכה של החוקרים שמבטאת ככל הנראה את המצוקה שלהם ושל האחראים להם במהלך הכישלונות החוזרים והנשנים במשך כעשור", מוסיף עו"ד קידר. "הלחץ המופעל על החוקרים הוא זה שהביא אותם להתנהלות פסולה ומזעזעת".
יש לציין כי עצור נוסף בן 16 מסר תיאורים דומים על חקירותיו, ובנוסף נמצא במתקן שב"כ עצור בגיר נוסף בן 18 אשר נעצר לפני יומיים וטרם הותר לו לפגוש עורך דין. בארגון חוננו חוששים כי גם הוא נחקר בתנאים דומים.
"מקרה זה הינו נקודת שפל נוספת בהתנהלות המחלקה היהודית בשב"כ שמהווה נטל כלכלי לא מוצדק ובזבוז משאבים וכספי ציבור".
"חוקרי השב"כ הגיעו לשיא השפל בהתנהגות האלימה ומלמדת על המצוקה והלחץ המופעל עליהם מגורמים פוליטיים", אמר הבוקר עו"ד קידר. "אנו תקוה שסדרי העדיפויות והחשיפה להתנהגות זו תביא להפסקת הפעלת האמצעים הקיצוניים במקרים אלו".
בתוך כך, מסתמנת התפוררות ראשונה בפרשת השב"כ. בית המשפט הורה אתמול (ד') לשחרר את אחד הקטינים שנעצר ביום רביעי שעבר. השחרור התאפשר לאחר שהוצג אליבי בעניינו.
בארגון חוננו מציינים כי מניעת המפגש שלו עם עו"ד הובילה למעצרו הממושך ללא כל סיבה, שכן חוקרי השב"כ לא הטיחו בו בחקירות את מועד האירוע אשר בו נחשד ומשכך לא יכל למסור אליבי מיד עם מעצרו. המשטרה הודיעה כי תערער על השחרור והיום (ה') יתקיים דיון בערר.
במהלך היום יובאו ארבעה מהעצורים בשב"כ ובימ"ר לדיון בבקשות המשטרה בעניינם. מחוץ לבית משפט השלום בפתח תקווה יפגינו בני משפחות העצורים וחבריהם במחאה על התנאים הקשים בהם הם מוחזקים, וצווי איסור המפגש שהופעלו בעניינם. את העצורים מייצגים עורכי הדין ברק פרידמן ועדי קידר מארגון חוננו.
בתמונה: מפגינים נגד ממשלת ארה"ב על הענויים שהיא מפעילה במתקן המעצר גואנטנמו.
היסטריה לקראת ביקור האפיפיור.
צווים מנהליים מיוחדים חתומים בידי אלוף פיקוד העורף ואלוף פיקוד מרכז הוצאו כנגד נערים הלומדים בקבר דוד המלך לקראת ביקור האפיפיור בירושלים.
בנוסף הגיעו אנשי שב"כ ומשטרה לישיבות ובתים של לפחות שלושה קטינים נוספים וזימנו אותם לבירור, ככל הנראה במטרה לתת להם צווים דומים לאחר שלא אותרו.
מארגון חוננו נמסר בתגובה כי "הוצאת צווי הגבלה ליהודים הפוקדים את קבר דוד המלך, כמו גם איסורי המפגש עם עו"ד ליהודים החשודים בעבירות רכוש, להם אנו עדים בתקופה האחרונה, הם המשך התנהלות הקבועה של השב"כ ומשטרת ישראל, אשר לצערינו מעודדת את האנרכיה במדינת ישראל, מצד אחד מתעלמים מטרור רצחני מצד ערבים הכולל זריקות אבנים ובקבוקי תבערה מידי יום בבירת ישראל וברחבי יהודה ושומרון, שחיטת חיילים ואזרחים לאור יום, ומנגד נוהגים באפס סובלנות כלפי יהודים המבקשים להביע מחאה על החשש ממסירת קבר דוד המלך לנוצרים".
בתמונה: קבר דוד צילום: פלאש 90.
עו"ד קידר בדרישה לאלוף הפיקוד: הפסק את חילול הישיבה ביצהר.
עו"ד קידר, אשר פנה בשם ישיבת 'עוד יוסף חי', דרש מאלון כי חילול הישיבה יפסק לאלתר.
"אזכירך כי מדובר במבנה ישיבה אשר הינו מקום קדוש", כתב עו"ד קידר. "לצערנו הכוחות במקום נוהגים במבנה בזלזול רב, שוטר נצפה מהלך ברחבי הישיבה כשהוא לבוש בתחתוני "בוקסר" בלבד וזאת אל מול ארון קודש וספרי תורה וכן ספרי קודש רבים, למבנה הישיבה נגרמו נזקים רבים בעקבות שהות הכוחות במקום, וכי השוטרים והחיילם אחראים ל"שבירת חלון בדלת הכניסה, דלת כניסה נוספת נשברה כולה, דלת חדר האוכל נשברה ועוד".
"בידינו ראיות כי הכוחות במקום עושים שימוש בציוד זה, וזאת ללא רשות ובניגוד לחוק", ציין עו"ד קידר ודרש לקבל את פרטי הקצינים הנמצאים בישיבה והתירו שימוש בחפצי התלמידים, וזאת בכדי לבחון בפתיחת הליכים משפטיים נגדם.
"אני דורש כי התנהגות מבישה זו תיפסק לאלתר וכי יובהר לכוחות במקום חשיבות קדושת המקום ויחודדו להם כללי ההתנהגות במקום", סיים עו"ד קידר את מכתבו.
מישיבת עוד יוסף חי נמסר בתגובה לחילול בית המדרש: "תפיסת בית המדרש והשימוש בו הם מעשה של גזל וחילול הקודש – האסורים על פי תורת ישראל, כפי שנאמר גם בכרוז המחאה של הרבנים בנושא. אנו חוזרים ומזכירים לכל מי ששותף במעשה חמור זה – שוטרים וחיילים, מהמפקדים ועד אחרון החיילים, שאסור לו להשתתף בפשע ועליו לסרב לפקודה כזו".
בינתיים, הישיבה ממשיכה את לימוד התורה בבית המדרש הזמני שהוקם, הצופה אל מתחם הישיבה הגזול. ברוך השם, הלימודים מתקיימים בשמחה, ובתחושה ש"כאשר יענו אותו כן ירבה וכן יפרוץ".
צילום: הקול היהודי.
עו"ד רן שחם " המעצר רק משום שמדובר בנושא תקשורתי"
אמש (ג') נעצר בידי בלשי ימ"ר צפון, צעיר בשנות העשרים לחייו תושב יקנעם, וזאת בחשד שהיה מעורב בשורת ארועי "תג מחיר" שאירעו ברחבי העיר.
הצעיר הכחיש בחקירתו את המיוחס לו ודחה את טענות המשטרה מכל וכל, בשעות הצהריים הוא הובא לדיון בבית משפט השלום, שם ייצג אותו עורך הדין רן שחם מטעם הארגון.
המשטרה ביקשה להאריך את מעצרו של הצעיר בלא פחות משמונה ימים, אולם השופטת לילי יונג-גפר קיבלה את טענותיו של עו"ד שחם והורה על שחרורו של העצור.
"השופטת קבעה כי החקירה מתנהלת מזה כשבועיים ולמרות שיש חשד סביר, אין מספיק ראיות שמצדיקות המשך מעצר" אומר עו"ד שחם, מדובר באדם נורמטיבי, ללא עבר פלילי אשר לא היה עצור מעולם, הוא מכחיש בתוקף כי הוא קשור לסיפור, במקום לחכות לראיות מוצקות מיהרו לעצור אותו מבלי כל ראיות שמצדיקות את זה, ככל הנראה רק משום שמדובר בנושא תקשורתי"
צילום: פלאש 90 (אילוסטרציה).
בן 10 נעצר והוכה בידי בלשים – שני אחיו אויימו בידי השב"כ.
שלושה אחים מבת עין, הקטן שבהם בן 10 בלבד, מצאו עצמם בתחנת המשטרה בגוש עציון, לדברי האחים הגדולים, בלשי משטרה עיכבו אותם בישוב ללא כל הצדקה ובהמשך נעצר אחיהם בן ה-10 והוכה בידי הבלשים, בתחנת המשטרה קיבלו האחים שיחת איומים מאנשי המחלקה היהודית בשב"כ.
"הבלשים טענו שניסינו למנוע מהם להכות את אח שלנו ושתקפנו אותם", סיפרו האחים אשר הכחישו את המיוחס להם.
עו"ד רחביה פילץ מארגון חוננו שטיפל בעצורים בתחנת המשטרה מסר כי "ככל הנראה המשטרה מתנקמת באחים הגדולים יותר בגין מעשיו של האח הצעיר שהוא בסך הכל בין 10 ואין למשטרה יכולת חוקית להפעיל נגדו סנקציות". עו"ד פילץ בוחן כעת אפשרות לתבוע את המשטרה בגין מעצר שווא של האחים.
בתמונה: קטין אזוק בניגוד לחוק.
הורי הקטינים העצורים בשב"כ למועצה לשלום הילד "בידקו את מצבם של בנינו"
הורי הקטינים העצורים בשב"כ פונים למועצה לשלום הילד "בידקו את מצבם של בנינו".
"אנחנו פונים אליך כמוצא אחרון וכחסרי אונים, נוכח היעלמותו של בננו בן ה-16", כתבו היום (ב') ההורים, תושבי ירושלים, לד"ר יצחק קדמן ראש המועצה לשלום הילד.
"ביום ד' האחרון בשעות הבוקר הלך בנינו ברחוב הנביאים בירושלים כאשר לפתע התנפלו עליו לבושי אזרחי ולקחו אותו למקום בלתי ידוע. מבוקר זה כבר שישה ימים לא שמענו ממנו ולא ראינו אותו ואיננו יודעים מה מצבו, אנו נעזרים בעמותה משפטית וגם עורך הדין אשר מייצג אותו לא ראה אותו ולא יודע מה מצבו ומדוע נעצר", כתבו ההורים המודאגים.
"הבנו כי שירות הבטחון הכללי חוקר את בנינו וכי קיים צו מיוחד ונדיר אשר אוסר עליו לפגוש עורך דין, אנו פונים אליך בבקשה דחופה ומיידית שארגונך יתערב מיידית ויבדוק את מצבו הרפואי ונפשי של הילד. אנו מזכירים כי מדובר בילד רך בשנים. לא יתכן כי במדינה דמוקרטית כמו שלנו מקרים כאלו יעברו לסדר היום. כהורים מודאגים, אנו שואלים: היכן הם אבירי זכויות האדם? איפה הדאגה לזכויות הקטינים?
"זוהי הזדמנות של המועצה לשלום הילד להיכנס לעובי הקורה ולבחון מקרוב את הפרות החוק החוזרות ונשנות כנגד קטינים", מסר היום עו"ד עדי קידר המייצג את הקטין מטעם ארגון חוננו. "הפרות החוק נמשכות כאשר אף אחד אינו חושב על ההשלכות הקשות לקטין בעקבות שהיה ארוכה במרתפי השב"כ.
בתמונות: ההפגנת המשפחות בכניסה לבית משפט השלום בפ"ת.
צילום: דוברות חוננו.
"תנו לילדים לראות עורך דין"
" תנו לילדים לראות עורך דין" זו קריאתם היחידה של ההורים של שלושת הקטינים העצורים בשב"כ בחשד לביצוע "תג מחיר" ונמנע מהם לפגוש את עורך דינם, עדי קידר מטעם הארגון.
סגן יו"ר הכנסת ח"כ פייגלין על מניעת המפגש " צעד זה מציב את מדינת ישראל בשורה אחת עם מדינות חשוכות"
התבטאות ראשונה של סגן יו"ר הכנסת, ח"כ משה פייגלין, על איסורי המפגש עם עורכי דין שמחיל השב"כ על עצורים קטינים.
"ציד המכשפות כנגד התופעה הקשה של תג מחיר מביא לכך שקטינים נעצרים בחשד לריסוס כתובות ונמנעת מהם האפשרות לראות עורך דין", אמר ח"כ פייגלין. "מדובר בתופעה חמורה מאין כמותה שצריכה לזעזע כל מי שזכויות האדם בישראל חשובות לו".
"לעצור קטינים (וגם בגירים) בגין חשד בעבירות שביסודן הן עבירות רכוש, ולמנוע מהם את זכויותיהם החוקיות, כל זאת תחת מעטפת של "שלטון החוק" ובתי המשפט בישראל, מציב את מדינת ישראל בשורה אחת עם מדינות חשוכות", מבהיר פייגלין ומוסיף כי "אין לי ספק שאם מדובר היה בעבריינות דומה מצדה השני של המפה הפוליטית, המשטרה ומערכות אכיפת החוק לא היו מעיזים לנהוג כך".
נזכיר כי מתחילת השבוע נעצרו שלושה נערים, שניים מהם מנועי מפגש עם עו"ד באופן חריג.
" גם ליהודים יש זכויות "
אמש (ה) קיימו חבריהם של העצורים בשב"כ הפגנה בכניסה לבית המשפט המחוזי בירושלים, הם קראו לשופטים להתיר להם לפגוש את עורך דינם כי " גם ליהודים יש זכויות".
צילום: אהרון רבין,דוברות חוננו.